Den Vest-Sjællandske Avis, 1829-10-20
Brev fra en Reisende til Ostindien. (Slutning.) Castellet Dansborg har noget imponerende ved sig, og Tranqvebar er en temmelig stor og i mine Tanker en meget smuk Bye, Husene ere fordet meste gule, nogle hvide; de flade Tage med muret Gitterværk foroven see smukt ud, og ved hvert er en Veranda under Piller; især seer Gouverneurens Bolig smuk ud fra Forsiden. Alle Huse ligge ophøiede over Gaden paa Muur, som her er Fortoug; Gaden selv er meget sandet Næsten i enhver Gaard dyrkes Viinranker, og hele Byen med Omegnen, undtagen paa den søndre Side ned mod Reveret og Carical, er tæt bevoxet med alle Slags Træer. Kokos, Bananas, Mangos, Jagos, Bombilimoos og mindre Oranger, Tamerinther, Meloner, Papai Limoner voxe i Overflødighed og sælges for meget godt Kiøb. Mange Slags fine Fisk deels fra Havet, deels fra Reveret ere lette at faae. Rejerne ere undertiden ligesaa store som de største Krebs hiemme. Paa de grønne Urter til Karri, samt de dertil brugelige Frugter kiender jeg ikke Navnet, uagtet jeg spiser Karri hver Dag, som baade er den sundeste, meest velsmagende og billigste Ret. Mange Slags vilde Duer og Ænder, og hele Skarer af Fugle saavel spiselige som uspiselige, overmaade store og meget smaae, seer man daglig; Giæs, Kalkuner, Høns, Ænder og samme Duer kunne haves selv, men betaler sig næsten ikke. Et nydeligt lille Dyr (Annippules), et Slags stribet Egern er overalt paa Tage og Mure; idag har jeg af og til ligesiden imorges seet et af dem forsvare sine Unger paa Jerusalems Kirkes Top mod Anfald af Krager, som ere meget næsvise og tyvagtige og saa talrige, at Skriget af dem bestandig høres indtil man vænner sig til det. To store 20aarige Landskildpadder har jeg seet paa Kirkegaarden; 2 Bogslanger i Fangenskab, 1 Elephant, som var mig allermeest fremmed, da man paa Afbildinger ikke kan, hvorledes den bevæger sine Øre. Den giver nogle gyselige Støn fra sig naar den hilser med Snabelen, og den har saa stor en Færdighed i at bevæge den, at den kan tage en meget liden Sølvmynt i den brede Snude og give sin Driver den paa Ryggen; det er ellers et stygt Dyr og Huden hænger og dasker omkring den, især ere Benene, Bagdelen og dens Mule under Rysselen, stygge Partier paa den. For Slanger har man ingen Frygt her. Skorpioner ere ogsaa sieldne, undtagen ved gamle Bygninger; der ere her 6 a Slags af dem. Jakaler, Træhunde og Syre katte have noget tilfælleds med Ræve og Maarer hiemme. Køerne ere smaae og magre. Man kiører med Oxer. Cabriker og Sviin ere de ualmindeligste Kiødspiser af firfødede Dyr. En heel Mængde Jnsecter vrimler det af overalt, og om Aftenen hører man dem give deres forskiellige Lyd. Muskitoerne ere de værste, da deres Stik forvolder meget heftig Kløe og bulner naar man kradser for stærkt. Mange Fiirbeen opholde sig overalt i Huset. Kakkelakker er der mange af, hvor der er noget for dem at æde. Jldfluer sees hyppigt om Aftenen og skinne stærkt. Jeg sender Dem for Curiositetens Skyld en Fuglerede af en Slags Gulspurv her; den hefter selv sin Anstalt ved en Kokusgreen, og naar dens Unger ere blevne voxne, bygger den en Rede fordem neden for sin egen; det er bleven mig fortalt, at man har seet en saadan firdobbelt Rede paa det samme Blad; endnu sætter den til sin Belysning de omtalte Jldfluer, som den forstaaer at fæste ved nogle smaae Leerklumper i Reden. Gouverneur Seidelin har mange Rariteter med sig hiem af Fugle, Jnsecter, Conchylier &c. Hvad jeg endnu kiender til de Jndfødte er ikke tilstrækkeligt til at kunne dømme sikkert om dem. Den bedre Klasse er ærlig, men stolt, Tienestefolkene ville alle snyde og lyve, og begge Klasser ere til en utrolig Grad dovne, krybende, ligegyldige og ueftertænksomme. Naar de kunne, sove de i Roe og Hvile, eller i det høieste stille Lediggang er deres Lyksalighed. De fleste spise intet andet end Riis og Urter, og jeg har i hele 6 Timer i Rad seet dem sidde, uden at mærke Lyst hos dem til enten at staae op, eller spise eller røre sig. Saa tarvelige og maadeholdende ere mange af dem, uden egentlig at være interresserede. Den lavere Klasse giør olt for Penge; de sværge falsk for Betaling og udsprede onde Rygter, naar de derved kunne paa en eller anden Maade see deres Fordeel. Ogsaa ere mange af dem forfaldne til at drikke Syre af Kokos. Her har været megen Tummel med Fester baade hos Hinduerne, Moormændene og Katholikerne. Der ere de larmende Processioner med Fakler, Boder med Kager paa Gaderne, utallige Lamper og megen Vellugt, samt hist og her en Fiellebod med stærk men daarlig Trommemusik. J blasphemiske Optrin med Christus overgaae Katholikerne alt hvad man kan forestille sig, og have det talrigste Huus ved deres Scener i Kirken. Foruden den danske Kirke er her nemlig i Tranqvebar i Missionskirke, 1 Moskee, 1 katholsk Kirke og 2 besøgte Pagoder. Ude i Distriktet Bethlehems Missionskirke 1 katholsk Kirke og et katholsk Familie-Capel; et usselt Missionscapel og et endnu elendigere leermuret og straaetakt katholsk Capel i Byen Veleipaleam. J Orimangalam er en Pagode, hvorfra Afgudsvognen trækkes, og der var en Paaskedag adskillige Selvplagelser af Trimlen og idelig Nedfalden paa Jorden, flere Slags Offringer og Giennemstikning med Snore i Huden paa Hofterne, alt under meget Støi og Folkestimmel.